Here is a page extracted from Wikipedia that may contain CSS, HTML, and a lot of unformatted text.

Title: Metaperotin
Content: Trois-Rivières : enko anihe emitcokocic oteno kaki icinikatek ote " Kepek askik", aric tipirowe eki Atikamekw nehiromo icinikatek, ata tapwe e witamakemakak weckatc neta eki pamatisitcik Atikamekw nehirowisiwok. Tipirowe neta e icinakok aski acitc e rotik. Ekoni neta ka mitapetik Tapiskwan Sipi nikanik kaci macakameparik Micta Powactikw. 
Ekote nictam eki ici icatcik kimocominowk e nta meckotomaniketcik kaskina kek kekocicriw. Metaperotin ici actew itikera tetawitc Opictikweak acitc Moriak.
Takon atisokan ka iti matce tacikaniok kirika nictam ka iti takocik anaha pakwe emitciokicic Samuel de Champlain kaki icinikasotc kirika ka iti matce masinahiketcik aniki mekotekorewok jésuites ka icinikasotcik tepirak e pe nta matce ocitatcik masinahikaniw awaca e nitowakirtci kirika anihi ka iti niportci. Ekota kirika kaki skertakositcik aniki matcinatowewok eki takonik omikiamew e mamo taciketcik kirika ric e kitiketcik. Ekote tca kirika ka iti matce takok kitci atawekamikw e atowaniok aniki awesisak kaki akitakositcik. Nac ki iti takon neta otenaw Samuel de Champlain eki iti atotatc "Monsieur de Laviolette" kitci micta manikeritci kirika kitci iti tacikaniwonik. Ki miro apitisiriwa kaki maniketc "Monsieur de Laviolette" eki koski matcaritci anihi matcinatowewa aka e ki otci kackitaritci e pitaketcik. 

Aka kinec nte ka apitak atawekiamikw ki nte ocitaw neta Francheville ka icinikasotc ka ici ocitakinikw ka tcipakowokaniwok mitowi sasekwan kirika mokoman acitc kotak kekocica. 1980 ka tato piponikak ki ickowatew otenak tepirak tca pematcic ki ickoprin weckatc mikiwama eki mi koski ocitaniwoki kaie meskino eki koski ocitakaniwoki acitc eki micatakaniwoki.

E matcectakaniwok
Otenowa